Maar die skrywer van die gewilde temalied van Pad na Jou Hart gaan as solokunstenaar van krag tot krag. Hy reik eersdaags sy debuutalbum, Hartklank, uit.
Dit is totaal iets nuuts; iets anders. Ek was beslis gespanne, maar ’n goeie gespanne, want ek weet ek lewer nou my beste werk en ek sit my hele hart daarin. Dit is wat saak maak.
Wat kan luisteraars van die album verwag? Ek het ’n jaar en ’n half aan verskeie liedjies geskryf en net die absolute bestes vir die album gekies. Daarna het ek weer aan elke lied geskaaf tot ek dit hopelik perfek gekry het. Persoonlik hou ek van elke snit op die album. Ek kan nie wag om te hoor wat my aanhangers daarvan dink nie! Het jy meeste van die nuwe liedjies self geskryf? Ek het, ja. Ek het die aanvanklike weergawes van die liedjies geskryf, waarna ek dit gaan skaaf het by van ons land se beste liedjieskrywers. Hulle insette het ’n ongelooflike verskil gemaak. Van die liedjies is saam met die Coleske-broers geskryf sowel as saam met Paulo Azevedo en Johan C. Venter.
Dit was ’n asemrowende geleentheid. Ek en Johan (wat ook saam met my daaraan geskryf het) is vreeslik trots. Ek is baie bevoorreg om ’n ongelooflike span mense te hê wat deurentyd agter my gestaan het.